Kampung Tanjung Berembang

Kampung Tanjung Berembang ialah sebuah kampung di Pulau Pinang, Malaysia. Kampung ini terletak di dalam unit pentabiran Mukim Sembilan, iaitu satu daripada 16 buah mukim yang membentuk Daerah Seberang Perai Selatan. Poskod bagi Kampung Tanjung Berembang ialah 14310 Nibong Tebal.

 Geografi 
Kedudukan Kampung Tanjung Berembang berada pada bahagian selatan Daerah Kuala Kangsar, menghampiri Daerah Kerian, iaitu daerah di Perak. Dalam pecahan pentadbiran yang lebih kecil iaitu mukim, Kampung Tanjung Berembang terletak pada bahagian barat laut Mukim 9, menghampiri Mukim 11. Kampung Tanjung Berembang terletak di atas jalan raya tanpa nama yang menghubungkan Jalan Victoria di Kampung Ladang Victoria dan Jalan Teluk Ipil (Jalan Negeri Pulau Pinang P169) di Kampung Sungai Berembang. Ia terletak di tebing kiri Sungai Kerian, yang mengalir menuju ke muara di Selat Melaka.

Petempatan yang terletak serantau dengan Kampung Tanjung Berembang ialah Kampung Ladang Victoria, Kampung Chempedak dan Rantau Panjang pada bahagian timur laut, sementara Kampung Teluk Ipil dan Taman Ipil Permai terletak pada bahagian tenggara. Kampung Sungai Berembang dan Kampung Simpang Tiga berada pada bahagian selatan Kampung Tanjung Berembang. Kampung Parit Kasa pula pada bahagian barat daya, diikuti Kampung Sungai Setar Besar di bahagian barat. Akhir sekali, Kampung Sungai Tok Tuntung pada bahagian barat laut dan Kampung Kepala Bukit pada bahagian utara.

Dalam sistem koordinat geografi, kedudukan Kampung Tanjung Berembang berada pada garis latitud lima darjah sembilan minit 13.5 Utara dan garis longitud seratus darjah 27 minit 41.3 saat Timur ().

 Infrastruktur 
Sebuah sekolah menengah kebangsaan telah dibina di Kampung Tanjung Berembang, dikenali sebagai Sekolah Menengah Kebangsaan Sungai Acheh (SMK Sungai Acheh). Ia mempunyai kod sekolah PEA4001 dan merupakan salah sebuah sekolah di bawah Pejabat Pendidikan Daerah (PPD) Seberang Perai Selatan yang menyediakan pendidikan menengah untuk penduduk setempat.

Surau Ubudiah ialah sebuah surau yang dibina untuk menjalankan institusi keagamaan bagi masyarakat Islam di Kampung Tanjung Berembang. Ia satu daripada tiga surau yang terletak di bawah bidang kuasa Masjid Al-Fatah di Kampung Sungai Setar Besar.

 Rujukan 

Tanjung Berembang